b'\n_START_ARTICLE_\nParoda\n_START_PARAGRAPH_\nParoda (ekspozicija, lot. expositio)\xc2\xa0\xe2\x80\x93 nuolatinis arba laikinas vie\xc5\xa1asis renginys, kurio metu publikai pateikiami ekspozicijos objektai (eksponatai), siekiant su jais supa\xc5\xbeindinti. Parodas rengia muziejai, galerijos, parod\xc5\xb3 r\xc5\xabmai (pvz., Vilniuje\xc2\xa0\xe2\x80\x93 LITEXPO; Klaip\xc4\x97doje - Expo vakarai, kult\xc5\xabros, taip pat \xc5\xa1vietimo organizacijos. Gali b\xc5\xabti realios arba virtualios (su eksponatais supa\xc5\xbeindinama \xc5\xbeiniatinklyje). Pagal pob\xc5\xabd\xc4\xaf\xc2\xa0\xe2\x80\x93 temin\xc4\x97s, asmenin\xc4\x97s; turin\xc4\xaf\xc2\xa0\xe2\x80\x93 meno, istorijos, verslo parodos ir mug\xc4\x97s (pvz., Frankfurto mug\xc4\x97), \xc5\xa1un\xc5\xb3 paroda ir t. t. Pagal viet\xc4\x85\xc2\xa0\xe2\x80\x93 stacionarios ir keliaujan\xc4\x8dios, lygmen\xc4\xaf\xc2\xa0\xe2\x80\x93 vietos, respublikin\xc4\x97s, tarptautin\xc4\x97s.'